262 मोतियाबिंद मरीजों का हुआ ऑपरेशन
लातेहार | सदरअस्पताल लातेहार में लायंस क्लब ऑफ रांची ईस्ट निरामया अस्पताल कोकर रांची एवं जिला अंधापन नियंत्रण समिति लातेहार के संयुक्त तत्वावधान में 27 28 फरवरी को आयोजित नि:शुल्क मोतियाबिंद जांच एवं ऑपरेशन शिविर में कुल 1135 में 793 मरीजों को ऑपरेशन योग्य पाया गया। इनमें से कुल 262 मरीजों का ऑपरेशन रांची सेे आए नेत्र चिकित्सक द्वारा किया जा चुका है। शेष मोतियाबिंद रोगियों का ऑपरेशन दो मार्च तक होगा। इसकी जानकारी क्लब के प्रोजेक्ट चेयरमैन लक्ष्मीनारायण गुप्ता ने दी है। उन्होंने बताया कि शिविर में चंदवा, बालूमाथ, मनिका एवं लातेहार के मरीज पहुंचे थे।
hin_Deva hin_Deva